रिसर्च में सामने आया है कि अविवाहित लोगों की तुलना में वैवाहिक जीवन जी रहे लोगों की बॉडी शेप सही रहती है। ‘डेली मेल’ की खबर के अनुसार, इस अध्ययन में यह भी पाया गया कि शादीशुदा पुरुषों में मधुमेह, उच्च रक्तचाप , मोटापा और मेटाबोलिक सिंड्रोम से पीड़ित होने की संभावना भी कम रहती है। हालांकि रिसर्च की ये बात महिलाओं पर लागू नहीं होती है। योकोहामा सिटी विश्वविद्यालय में इस अध्ययन के लेखक योशिनोबु कोंडो ने कहा, ‘हमारे निष्कर्ष से पता चलता है कि विवाहित पुरुषों में अधिक वजन होने का खतरा 50 % कम और मेटाबोलिक सिंड्रोम में 58% तक की कमी आ जाती है।